CELEX: 32016D0423
Language: sl
Date: 2016-03-18 00:00:00
Title: Izvedbeni sklep Komisije (EU) 2016/423 z dne 18. marca 2016 o odobritvi nekaterih laboratorijev v Egiptu, Združenih arabskih emiratih in Združenih državah Amerike za izvajanje seroloških testov za nadzorovanje učinkovitosti cepiva proti steklini pri psih, mačkah in belih dihurjih (notificirano pod dokumentarno številko C(2016) 1609) (Besedilo velja za EGP)

22.3.2016   
            
            
               SL
            
            
               Uradni list Evropske unije
            
            
               L 75/70
            
         IZVEDBENI SKLEP KOMISIJE (EU) 2016/423
   z dne 18. marca 2016
   o odobritvi nekaterih laboratorijev v Egiptu, Združenih arabskih emiratih in Združenih državah Amerike za izvajanje seroloških testov za nadzorovanje učinkovitosti cepiva proti steklini pri psih, mačkah in belih dihurjih
   
      
         (notificirano pod dokumentarno številko C(2016) 1609)
      
   
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Odločbe Sveta 2000/258/ES z dne 20. marca 2000 o imenovanju posebnega inštituta, pristojnega za uvajanje meril, ki so potrebna za standardizacijo seroloških testov za nadzorovanje učinkovitosti cepiva proti steklini (1), in zlasti člena 3(2) Odločbe,
   ob upoštevanju naslednjega:
   
               (1)
            
            
               Z Odločbo 2000/258/ES je bil laboratorij Agence française de sécurité sanitaire des aliments (v nadaljnjem besedilu: AFSSA) v mestu Nancy v Franciji imenovan za pristojni inštitut za uvajanje meril, ki so potrebna za standardizacijo seroloških testov za nadzorovanje učinkovitosti cepiva proti steklini. AFSSA je sedaj združen z uradom Agence nationale de sécurité sanitaire de l'alimentation, de l'environnement et du travail (ANSES) v Franciji.
            
         
               (2)
            
            
               Odločba 2000/258/ES med drugim določa, da mora ANSES oceniti laboratorije v tretjih državah, ki so predložili vloge za izvajanje seroloških testov za nadzorovanje učinkovitosti cepiva proti steklini.
            
         
               (3)
            
            
               Pristojni organ v Egiptu je predložil vlogo za odobritev veterinarskega raziskovalnega inštituta (Animal Health Research Institute) v Gizi, ANSES pa je za ta laboratorij pripravil in Komisiji poslal pozitivno ocenjevalno poročilo z dne 29. septembra 2015.
            
         
               (4)
            
            
               Pristojni organ v Združenih arabskih emiratih je predložil vlogo za odobritev osrednjega veterinarskega raziskovalnega laboratorija (Central Veterinary Research Laboratory) v Dubaju, ANSES pa je za ta laboratorij pripravil in Komisiji poslal pozitivno ocenjevalno poročilo z dne 29. septembra 2015.
            
         
               (5)
            
            
               Pristojni organ Združenih držav Amerike je predložil vlogo za odobritev laboratorija za steklino atlantskega zdravstvenega združenja (Atlanta Health Associates Rabies Laboratory) v Cummingu, virološkega laboratorija veterinarske fakultete univerze v Auburnu (Auburn University College of Veterinary Medicine) in laboratorij za steklino centrov za obvladovanje in preprečevanje bolezni (Rabies Laboratory of the Centers for Disease Control and Prevention) v Atlanti (v nadaljnjem besedilu: laboratoriji ZDA), ANSES pa je za laboratorije ZDA pripravil in Komisiji poslal pozitivno ocenjevalno poročilo z dne 29. septembra 2015.
            
         
               (6)
            
            
               Veterinarski raziskovalni inštitut (Animal Health Research Institute) v Gizi, osrednji veterinarski raziskovalni laboratorij (Central Veterinary Research Laboratory) v Dubaju in laboratorije ZDA bi bilo zato treba odobriti za izvajanje seroloških testov za nadzorovanje učinkovitosti cepiva proti steklini pri psih, mačkah in belih dihurjih.
            
         
               (7)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   V skladu s členom 3(2) Odločbe 2000/258/ES se za izvajanje seroloških testov za nadzorovanje učinkovitosti cepiva proti steklini pri psih, mačkah in belih dihurjih odobrijo naslednji laboratoriji:
   
               (a)
            
            
               
                           Animal Health Research Institute
                        
                     
                           7 Nadi El-Said Street
                        
                     
                           P.O. Box 12618
                        
                     
                           Dokki
                        
                     
                           Giza
                        
                     
                           Egipt
                        
                     
         
               (b)
            
            
               
                           Central Veterinary Research Laboratory
                        
                     
                           P.O. Box 597
                        
                     
                           Dubai
                        
                     
                           Združeni arabski emirati
                        
                     
         
               (c)
            
            
               
                           Atlanta Health Associates Rabies Laboratory
                        
                     
                           309 Pirkle Ferry Road, Suite D300
                        
                     
                           Cumming, GA 30040
                        
                     
                           Združene države Amerike
                        
                     
         
               (d)
            
            
               
                           Auburn University College of Veterinary Medicine
                        
                     
                           Department of Pathobiology, Virology Laboratory
                        
                     
                           261 Greene Hall
                        
                     
                           Auburn, AL 36849
                        
                     
                           Združene države Amerike
                        
                     
         
               (e)
            
            
               
                           Centers for Disease Control and Prevention
                        
                     
                           Rabies Laboratory
                        
                     
                           1600 Clifton Road, NE
                        
                     
                           Atlanta, GA 30333
                        
                     
                           Združene države Amerike
                        
                     
         Člen 2
   Ta sklep se uporablja od 15. aprila 2016.
   Člen 3
   Ta sklep je naslovljen na države članice.
   
      V Bruslju, 18. marca 2016
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 79, 30.3.2000, str. 40.